अजमेर। राधाकृष्णन शिक्षक संघ के संविधान के अनुसार वर्तमान प्रदेश कार्यकारिणी का कार्यकाल पूर्ण होने पर सोमवार को चुनाव कराए गए। राधाकृष्णन संघ में अध्यक्ष प्रणाली है, इसलिए मात्र प्रदेशाध्यक्ष का चुनाव किया गया। विजय सोनी को प्रदेश अध्यक्ष नियुक्त किया गया।
राजस्थान के 27 जिलों से जिला अध्यक्ष, मंत्री, संभाग अध्यक्ष, उपाध्यक्ष, सभाध्यक्ष एवं प्रदेश कार्यकारिणी के सदस्य कचहरी रोड स्कूल में एकत्र हुए। चुनाव अधिकारी वरिष्ठ शिक्षक नेता ओम प्रकाश सनाढ्य थे। प्रारंभ में वर्तमान प्रदेश अध्यक्ष विजय सोनी ने त्यागपत्र देकर कार्यकारिणी को भंग करने की घोषणा की।इस अवसर पर नए प्रदेश अध्यक्ष के नाम आमंत्रित किए गए। सर्वसम्मति से पूरे सदन में एक ही नाम सामने आने पर पूर्व प्रदेश सभाध्यक्ष नारायण सिंह पंवार ने विजय सोनी के नाम का प्रस्ताव रखा, जिसे ध्वनिमत से सदन ने पारित किया। विजय सोनी ने पुनः प्रदेशाध्यक्ष चुने जाने पर आभार व्यक्त करते हुए शिक्षकों के हित संगठन हित में सदैव तत्पर रहने का विश्वास दिलाया। सोनी आगामी 15 दिवस में कार्यकारिणी की घोषणा करेंगे।
राधाकृष्णन शिक्षक संघ के चुनाव में फिर से प्रदेशाध्यक्ष निर्वाचित हुए विजय सोनी।
hin_Deva hin_Deva awa_Deva